Sṳn-sṳ̍p-sṳ-sén (województwo świętokrzyskie) he Pô-làn chûng-phu ke yit-ke sén. Pô-làn-ngî chûng, “Święty Krzyż” yi vì “Sṳn sṳ̍p-sṳ”. Pún sén vì chhièn Khái-ngì-chhái-sén khi̍p pan-ke Thap-ngì-nok-pu-ngie̍t-kak-sén, on-cheu 1998-ngièn thi-fông ke chṳn-fú koi-chû Fap-on yî 1999-ngièn 1-ngie̍t 1-ngit chhóng-li̍p, tet-miàng yî Sṳn-sṳ̍p-sṳ-sân (Góry Świętokrzyskie). Sú-fú he Khái-ngì-chhái, 2005-ngièn ngìn-khiéu 210,000.

Raffaello Sanzio (Yi-thai-li-vùn:Raffaello Sanzio da Urbino, 1483-ngièn 4-ngie̍t 6-ngit ~ 1520-ngièn 4-ngie̍t 6-ngit) he Yi-thai-li fa-kâ lâu kien-chuk-sṳ̂, yî Leonardo da Vinci, Michelangelo yit-chhè chhṳ̂n-cho vùn-ngi fu̍k-hîn sân khiet. Kî ke fa yî séu-mî chho̍k-chhṳ̂n. Kî vi Fan-ti-kông kau-chûng só-chok piak-fa Ngâ-tién ho̍k-yen chiông Pak-lâ-thù yî Â-lî-sṳ̂-tô-tet, Kî-tuk-kau yî yi-kau yùng-ha̍p hí-lòi, chhóng-chho chhut fò-hài ke chhòng-mien, he kî ke kîn-tién chṳ̂ chok.

Kau-fòng Caelestinus 3-sṳ (? – 1198-ngièn 1-ngie̍t 8-ngit) he Lò-mâ Thiên-chú-kau ke yit-chak kau-fòng. 1191-ngièn chṳ 1198-ngièn chhai-ngim.

Sîn-kie he Hiông-kóng sâm-thai thi-khî tsṳ̂-yit. 1898-ngièn liuk-ngie̍t kiú-ngit, Yîn-koet tsṳn-fú lâu Tshîn-tsêu tsṳn-fú tshôi Pet-kîn tshiâm-yok, yù Kiú-liùng lièn-thùng fu-khiun lióng-pak sâm-sṳ̍p-sâm ke tó tsû-pûn Yîn-koet, khì-kiên kiú-sṳ̍p-kiú ngièn tshṳ̍t-to 1997-ngièn vì-tsṳ́. Sîn tsû-tsia ke thú-thi mò thúng-yit miàng-tshṳ̂n, só-yî tsó-khì pûn Yîn-koet-ngìn tshṳ̂n-tso ""Sîn liâng-thú"", Chûng-vùn miàng-tshṳ̂n ""Sîn-kie"", tshiu-he tsṳ́-tsak ""Sîn ke tsû-kie"" tsṳ̂ yi-sṳ.

Chhṳ̂m-chun-sṳ (深圳市) fe̍t-tsá Phên-sàng（鵬城） tshai Chûng-koet nàm-fông Chû-kông Sâm-kok-chû tûng-ngan, su̍k-yî Chûng-fà Ngìn-mìn Khiung-fò-koet Kóng-tûng-sén, he Chûng-koet thi-yi ke kîn-chi thi̍t-khî. Chhiòn tû-sṳ thú-thi chúng mien-chit he 1,953 phìn-fông kûng-lî, khì-chûng kîn-chi thi̍t-khî mien-chit yû 395.81phìn-fông kûng-lî.

Tripura (Bengal-ngî: ত্রিপুরা, Là-tên sṳ-mû chón-siá: Tripura) he Yin-thu ke yit-ke pâng, vi-yî Yin-thu tûng-pet-phu, pâng ke nàm-piên lâu Bangladesh chiap-yòng. Hien Tripura Sú-fú vì Agartala (Agartala), kôn-fông ngî-ngièn vi Bengal-ngî fò Kokborok-ngî (Kokborok language, fe̍t chhṳ̍t-chiap chhṳ̂n thi̍t lî phú ngî). Tripura ke yit-ke nui-liu̍k pâng, thi-lî thi̍t-chṳ̂n he yù kí ke nàm-pet Sân-mak chûng-kiên ke sân kuk, lâu sî-phu phìn-ngièn ke chhong-thai. Chú-yeu chûng-kau vì Yin-thu kau sin li̍t phai, séu-sú ngìn sin-ngióng Yî-sṳ̂-làn-kau, Kî-tuk-kau fe̍t fu̍t-kau. Mien-chit: 10,492 phìn-fông kûng-lî, ngìn-khiéu: 2.8 pak van (1991).

Phûng-thòng (蜂糖) fe̍t-chá Phûng-me̍t (蜂蜜) he khûn-chhùng thòng-phûng chhiùng khôi-fâ chhṳ̍t-vu̍t ke fâ chûng chhái-tet ke fâ-me̍t chhai phûng-chhâu chûng yòng-chṳ ke me̍t, vi pan théu-mìn.

Khù-ngì-tet-sṳ̂-thán-sén (Pô-sṳ̂-ngî:خوزستان) he Yî-lóng Sâm-sṳ̍p ke sén-fun chṳ̂-yit. Mien-chit 28,817 phìn-fông kûng-lî, chhai só-yû sén-fun chûng phài-hàng thi sṳ̍p-sâm. Ngìn-khiéu yok 1,574,000 (2005-ngièn sú-kí); Sú-fú vi-yî Sat-nàm-tha̍t-kui.

Kau-fòng Clemens 8-sṳ (1536-ngièn 2-ngie̍t 24-ngit – 1605-ngièn 3-ngie̍t 3-ngit) he Lò-mâ Thiên-chú-kau ke yit-chak kau-fòng. 1592-ngièn chṳ 1605-ngièn chhai-ngim.